28/12/2022 | Administración LocalMunicipal
Narón
Departamento de Obras e Urbanismo
Ampliación de horarios a determinados establecementos públicos durante as festas do Nadal 2022/2023

Publícase para xeral coñecemento a resolución da Alcaldía-Presidencia de Narón de data 22.12.2022 pola que se amplían os horarios en dúas horas a determinados establecementos públicos deste termo municipal durante as festas do Nadal 2022/2023. “A Lei 10/2017, do 27 de decembro, de espectáculos públicos e actividades recreativas de Galicia establece no artigo 5. f) que correspóndelle aos concellos autorizar as ampliacións ou reducións sobre o horario xeral, atendendo os criterios, os supostos e as circunstancias que, de ser o caso, figuren na orde de horarios prevista no artigo 17. O art.17.2. desta norma establece que a orde que determine os horarios de apertura e peche dos establecementos abertos ao público e de inicio e finalización dos espectáculos públicos ou das actividades recreativas poderá establecer os criterios, os supostos e as circunstancias que permitan aos concellos autorizar, de xeito motivado, ampliacións ou reducións sobre o horario xeral. A Orde do 23 de outubro de 2020 pola que se determina o horario de apertura e peche dos establecementos abertos ao público e de inicio e finalización dos espectáculos públicos e das actividades recreativas, establece no seu artigo 8 a modificación de horarios, establecendo no seu apartado 1: “De acordo co artigo 17.2 da Lei 10/2017, do 27 de decembro, os horarios xerais poderán ser ampliados ou reducidos nos supostos que se establecen nos artigos 9 e 10 desta orde”. Apartado 2: “Corresponderalles aos respectivos concellos, segundo o disposto no artigo 5. f) da Lei 10/2017, do 27 de decembro, a ampliación ou redución dos horarios xerais”. O artigo 9 desta Orde establece no seu apartado 1: “Ao abeiro do disposto no artigo 5. f) da Lei 10/2017, do 27 de decembro, os concellos poderán ampliar para todo o seu termo municipal ou para zonas concretas deste os horarios xerais de peche dos establecementos abertos ao público, así como de finalización dos espectáculos públicos e das actividades recreativas, durante a celebración das festas e verbenas populares, do Entroido, da Semana Santa e do Nadal, facendo compatible, en todo caso, o seu desenvolvemento coa aplicación das normas vixentes en materia de contaminación acústica”. Apartado 3: “Para os efectos desta orde, entenderase por Nadal o período comprendido entre o 22 de decembro e o 6 de xaneiro, ambos incluídos”. Apartado 4: “En todos os supostos anteriores, as ampliacións de horario non poderán superar, en ningún caso, en 2 horas os horarios xerais de peche dos establecementos abertos ao público, dos espectáculos públicos e das actividades recreativas”. O artigo 3.4 desta Orde establece: “En todo caso e para todos os establecementos regulados nesta orde, entre o seu peche e a apertura seguinte deberá transcorrer un período mínimo de 4 horas. Cando coincidan o horario especial de peche e mais o tempo máximo de desaloxo xunto cunha ampliación de 2 horas autorizada polo concello e non sexa posible compatibilizar o peche e a apertura seguinte co disposto neste número, o establecemento en que concorran as devanditas circunstancias deberá, en todo caso, atrasar o horario xeral de apertura que lle corresponda durante o tempo necesario para que transcorra un período mínimo de 4 horas”. En virtude do exposto neste marco contextual, tendo en conta a proximidade das festas do Nadal e que a hostalaría foi, sen dúbida, un dos grandes sectores prexudicados pola pandemia sanitaria da que aínda hoxe estamos a sufrir as consecuencias, e en aras de continuar adoptando medidas de apoio ao tecido socieconómico e produtivo da nosa localidade, considerando que nestas datas a restauración e o ocio xogan un papel fundamental para a revitalización da economía naronesa e a normalidade social perdida nos últimos anos, Primeiro.- Autorizar expresamente, con carácter ocasional para esas festas do Nadal, durante os días 24, 25, 31 de decembro do 2022 e 1 e 6 xaneiro do 2023, a ampliación en dúas horas do horario de peche dos horarios xerais dos establecementos abertos ao público do artigo 5: III.2.5 (Establecementos de restauración: restaurantes, salóns de banquetes, cafetarías e bares) e III.2.7 (Establecementos de ocio e entretemento: salas de festas, discotecas, pubs e cafés-espectáculo) da Orde do 23 de outubro de 2020 pola que se determina o horario de apertura e peche dos establecementos abertos ao público e de inicio e finalización dos espectáculos públicos e das actividades recreativas. Esta ampliación soamente poderá levarse a cabo polos titulares de establecementos abertos ao público existentes no municipio de Narón. Segundo.- A ampliación autorizada queda supeditada a que os titulares de ditos establecementos públicos dispoñan da correspondentes licencia municipal de apertura outorgada ou de Declaración Responsable para o inicio da actividade, que fora sometida aos medios de intervención administrativa correspondentes con resultado favorable e notificada aos seus titulares. A ampliación horaria autorizada non afectará ao réxime de horario que as terrazas e veladores teñen establecido. Terceiro.- Publicar a presente resolución no BOLETÍN OFICIAL da provincia de A Coruña, ao ter por destinatario a unha pluralidade indeterminada de persoas (titulares dos establecementos abertos ao público), en virtude do establecido no art.45 da Lei 39/2015, de 1 de outubro, do Procedemento Administrativo Común das Administracións Públicas. Cuarto.- Inscríbase no Libro de Resolucións.” Narón, 23 de decembro de 2022. Asinado dixitalmente pola Alcaldesa, Marián Ferreiro Díaz.